ᱵᱮᱛᱩᱞ, ᱢᱚᱫᱷᱭᱚ ᱯᱨᱚᱫᱮᱥ

ᱵᱮᱛᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱮᱛᱩᱞ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱵᱷᱚᱯᱟᱞ ᱠᱷᱚᱱ ᱑᱘᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱚᱱᱟ ᱥᱩᱨ ᱨᱮᱱᱟᱜ ᱥᱚᱦᱚᱨ ᱫᱚ ᱪᱷᱤᱸᱫᱽᱣᱟᱲᱟ, ᱱᱟᱜᱽᱯᱩᱨ, ᱠᱷᱟᱸᱰᱣᱟ, ᱦᱚᱥᱟᱸᱜᱟᱵᱟᱫᱽ, ᱦᱚᱨᱫᱟ ᱮᱢᱟᱱ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ

ᱱᱟᱜᱟᱢ
ᱵᱮᱛᱩᱞ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱟᱛᱯᱩᱲᱟ ᱨᱮ ᱜᱚᱴᱟ ᱯᱟᱲᱟ ᱠᱷᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱱᱚᱨᱢᱟᱫᱟ ᱨᱮᱱᱟᱜ ᱜᱷᱟᱴᱤ ᱟᱨ ᱮᱛᱚᱢ ᱨᱮ ᱵᱟᱱᱟ ᱟᱜ ᱴᱟᱺᱰᱤ ᱛᱟᱞᱟ ᱨᱮ ᱥᱟᱛᱯᱩᱲᱟ ᱛᱷᱚᱠ ᱨᱮ ᱜᱚᱴᱟ ᱚᱥᱟᱨ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱷᱚᱯᱟᱲ ᱰᱤᱵᱤᱡᱚᱱ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱵᱮᱱᱟᱣᱟ ᱾ ᱦᱚᱱᱚᱛ ᱒᱑ᱼ᱒᱒ ᱟᱨ ᱒᱒ᱼ᱒᱔ ᱰᱤᱜᱽᱨᱤ ᱠᱚᱧᱮ ᱞᱟᱴᱤᱴᱭᱩᱰ ᱟᱨ ᱗᱗ᱼ᱑᱐ ᱟᱨ ᱗᱘ᱼ᱓᱓ ᱰᱤᱜᱽᱨᱤ ᱛᱟᱞᱟ ᱨᱮ ᱥᱟᱢᱟᱝ ᱞᱚᱝᱜᱤᱴᱩᱰ ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱟᱨ ᱢᱤᱫ ᱠᱚᱢ ᱯᱮᱠᱴ ᱥᱟᱭᱤᱡᱽ ᱵᱮᱱᱟᱜᱼᱟ,

ᱚᱛᱱᱚᱜ
ᱵᱮᱛᱩᱞ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Betul ᱱᱤᱛᱚᱜᱟᱜ ᱥᱤᱧᱚᱛ ᱨᱮᱱᱟᱜ ᱚᱛᱱᱚᱜ ᱛᱟᱞᱢᱟ ᱴᱩᱸᱰᱟᱹᱜ ᱥᱩᱨ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱖᱕᱘ ᱢᱤᱴᱚᱨ (᱒,᱑᱕᱙ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱵᱮᱛᱩᱞ ᱨᱤᱱ ᱦᱚᱲ ᱮᱞ ᱑᱐᱓,᱓᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱑.᱑᱒%, ᱛᱤᱨᱞᱟᱹ ᱟᱜ ᱔᱘.᱘᱘% ᱢᱮᱱᱟᱜᱼᱟ ᱾ ᱵᱮᱛᱩᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱙.᱒᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱑᱐.᱘᱒% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱚᱲ ᱮᱞ
ᱵᱮᱛᱩᱞ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱰᱟᱦᱟᱨ ᱨᱮᱱᱟᱜ ᱵᱨᱚᱰᱼᱜᱮᱡᱽ ᱫᱤᱞᱞᱤᱼᱪᱮᱱᱱᱟᱭ (ᱜᱨᱮᱸᱰ ᱴᱨᱟᱸᱠ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱵᱷᱚᱯᱟᱲ ᱟᱨ ᱱᱟᱜᱽᱯᱩᱨ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱵᱟᱨᱭᱟ ᱱᱟᱣᱟ ᱨᱮᱞᱣᱮ ᱞᱟᱭᱤᱱ ᱦᱚᱸ ᱢᱮᱱᱟᱜᱼᱟ ᱼ ᱵᱮᱛᱩᱞ ᱼ ᱪᱚᱸᱫᱩᱨ ᱵᱟᱡᱟᱨ ᱟᱨ ᱵᱮᱛᱩᱞ ᱼ ᱦᱚᱨᱫᱟ ᱼ ᱤᱱᱫᱚᱨ ᱾ ᱫᱤᱞᱞᱤ, ᱪᱮᱱᱱᱟᱭ, ᱦᱟᱭᱫᱽᱨᱟᱵᱟᱫᱽ, ᱵᱮᱝᱜᱟᱞᱩᱨᱩ, ᱡᱚᱭᱯᱩᱨ, ᱞᱚᱠᱷᱱᱚᱣ, ᱠᱟᱱᱯᱩᱨ, ᱵᱷᱚᱯᱟᱲ, ᱤᱱᱫᱚᱨ, ᱦᱚᱨᱫᱟ, ᱡᱟᱵᱟᱞᱯᱩᱨ, ᱱᱟᱜᱽᱯᱩᱨ ᱮᱢᱟᱱ ᱞᱮᱠᱟᱱᱟᱜ ᱫᱤᱥᱚᱢ ᱨᱮᱱᱟᱜ ᱵᱷᱤᱡᱟᱨ ᱼ ᱵᱷᱤᱡᱟᱨ ᱴᱷᱟᱶ ᱨᱮ ᱵᱮᱛᱩᱞ ᱨᱮᱞᱣᱮ ᱥᱴᱮᱥᱚᱱ ᱨᱮ ᱙᱔ ᱴᱨᱮᱱ ᱢᱮᱱᱟᱜᱼᱟ ᱾

ᱵᱮᱛᱩᱞ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱖ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱗ ᱢᱮᱱᱟᱜᱼᱟ, ᱱᱚᱣᱟ ᱵᱷᱚᱯᱟᱲ ᱟᱨ ᱱᱟᱜᱽᱯᱩᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱗ ᱱᱚᱣᱟ ᱦᱚᱨᱫᱟ ᱟᱨ ᱤᱱᱫᱚᱨ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱵᱷᱚᱯᱟᱲ, ᱱᱟᱜᱽᱯᱩᱨ, ᱦᱚᱨᱫᱟ, ᱟᱨ ᱤᱱᱫᱚᱨ ᱥᱟᱶ ᱡᱟᱵᱟᱞᱯᱩᱨ, ᱦᱚᱥᱟᱸᱜᱟᱵᱟᱫᱽ ᱟᱨ ᱮᱴᱟᱜ ᱥᱚᱦᱚᱨ ᱞᱟᱹᱜᱤᱫ ᱫᱤᱱᱟᱹᱢ ᱵᱟᱥ ᱢᱮᱱᱟᱜᱼᱟ ᱾ ᱵᱮᱛᱩᱞ ᱨᱮᱱᱟᱜ RTO ᱠᱳᱰ MP48 ᱢᱮᱱᱟᱜᱼᱟ ᱾

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱱᱟᱜᱽᱯᱩᱨ ᱟᱨ ᱵᱷᱚᱯᱟᱲ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱑᱘᱐ ᱠᱤᱞᱚᱢᱤᱴᱚᱨ (᱑᱑᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱮᱪᱮᱫ

ᱥᱟᱹᱠᱷᱭᱟᱹᱛ




ᱛᱷᱚᱠ:ᱵᱮᱛᱩᱞ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ